CELEX: C2005/171/52
Language: et
Date: 2005-07-09 00:00:00
Title: Kohtuasi T-175/05: Akzo Nobel NV, Akzo Nobel Nederland BV, Akzo Nobel AB, Akzo Nobel Chemicals BV, Azko Nobel Functional Chemicals BV, Azko Nobel Base Chemicals AB ja Eka Chemicals AB 27. aprilli 2005 hagi Euroopa Ühenduste Komisjoni vastu

9.7.2005   
            
            
               ET
            
            
               Euroopa Liidu Teataja
            
            
               C 171/32
            
         Akzo Nobel NV, Akzo Nobel Nederland BV, Akzo Nobel AB, Akzo Nobel Chemicals BV, Azko Nobel Functional Chemicals BV, Azko Nobel Base Chemicals AB ja Eka Chemicals AB 27. aprilli 2005 hagi Euroopa Ühenduste Komisjoni vastu
   (Kohtuasi T-175/05)
   (2005/C 171/52)
   Kohtumenetluse keel: inglise
   Akzo Nobel NV, asukoht Arnhem (Madalmaad), Akzo Nobel Nederland BV, asukoht Arnhem (Madalmaad), Akzo Nobel AB, asukoht Stockholm (Rootsi), Akzo Nobel Chemicals BV, asukoht Amersfoort (Madalmaad), Azko Nobel Functional Chemicals BV, asukoht Amersfoort (Madalmaad), Azko Nobel Base Chemicals AB, asukoht Skoghall (Rootsi) ja Eka Chemicals AB, asukoht Bohus (Rootsi), esitasid 27. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjon vastu. Hagejate esindajad on advokaadid C. R. A. Swaak ja A. Kayhko.
   Hagejad paluvad Esimese Astme Kohtul:
   
               —
            
            
               kontrollida EÜ artikli 230 alusel komisjoni otsuse KOM (2004) 4876 (lõplik) seaduslikkust;
            
         
               —
            
            
               tühistada vaidlustatud otsus EÜ artikli 231 alusel;
            
         
               —
            
            
               või teise võimalusena vähendada trahvisummat;
            
         
               —
            
            
               mõlemal juhul mõista Euroopa Ühenduste Komisjonilt välja kohtukulud.
            
         Õiguslikud alused ja peamised argumendid
   Hagejad vaidlustavad EÜ artikli 81 ja EMP lepingu artikli 53 alusel tehtud komisjoni 19. jaanuari 2005. aasta otsuse (asjas COMP/E-1/37.773 — MCAA), milles leitakse, et hagejad olid seotud hulga kokkulepete ja kooskõlastatud tegevusega, mis seisnes hindade kindlaksmääramises, turgude jagamises ja konkurentide vastu kokkulepitud tegutsemises monokloriid etaanhappe sektoris ning millega hagejatele määrati trahv.
   Hagiavalduse põhjendusena toovad hagejad välja ilmse kaalutlusvea ja määruse nr 1/2003 (1) artikli 23 teise lõigu rikkumise, väites, et komisjon oli ebaõigesti omistanud rikkumise nii Akzo Nobel AB-le kui Akzo Nobel NV-le, mis on Akzo Nobel grupi pea-valdusettevõtja. Hagejate väitel ei omanud Akzo Nobel NV otsustavat mõju oma tütarettevõtjate kaubanduspoliitika üle.
   Lisaks väidavad hagejad, et hagejatele solidaarselt määratud trahvisumma ületab monokloriid etaanhappega tegelevate Rootsi ettevõtete puhul määrusega nr 1/2003 seatud piirangu (10 % käibest).
   Samuti toovad hagejad välja artiklist 253 tuleneva põhjendamiskohustuse rikkumise.
   Teise võimaluse puhul toovad hagejad esile, et komisjon tegi mitmeid vigu trahvi arvutamisel. Hagejate väitel eksis komisjon trahvisumma suuruse määramiseks rikkumise raskust hinnates äriühingute liigitamisega, eiras vale kordustegurit kasutades proportsionaalsuse põhimõtet ning 1996. a koostööteatist (2) ebaõigesti rakendades võrdse kohtlemise põhimõtet.
   
      (1)  Nõukogu 16. detsembri 2003. a määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (ELT L 1, lk 1).
   
      (2)  Komisjoni teatis trahvide mittemääramise või vähendamise kohta kartellkokkulepete puhul (EÜT 1996 C 207, 18.7.1996, lk 4).